শিল্পমন্ত্রী বলেন, বিসিকের প্রত্যক্ষ ও পরোক্ষ সেবা সহায়তার ফলে সারা দেশে এ পর্যন্ত ১ লাখ ৪ হাজার ক্ষুদ্র শিল্প ও ৮ লাখ ৩০ হাজার কুটির শিল্প গড়ে ওঠেছে। এসব শিল্প কারখানায় প্রায় ৩৬ লাখ ১৪ হাজার লোকের কর্মসংস্থান সৃষ্টি হয়েছে। গত ৫৭ বছরে বিসিকের উদ্যোগে দেশের বিভিন্ন এলাকায় ৭৪টি শিল্পনগরী স্থাপিত হয়েছে। এসব নগরিতে এ পর্যন্ত ৪ হাজার ৬২৬টি শিল্প কারখানা গড়ে ওঠেছে। এর মধ্যে ৮শ’ ৬৫টি ইউনিট রপ্তানিমুখী। এসব শিল্প ইউনিটে বিনিয়োগের পরিমাণ ১৭ হাজার ৪শ’ ১১ কোটি টাকারও বেশি বলে তিনি উল্লেখ করেন।